joelniklaus/EU_Wikipedias huggingface dataset:
Συνεργατικό σύστημα εισήγησης

Τα συστήματα εισήγησης είναι ένας οργανωμένος τρόπος να δώσουμε μια πληροφορία σε κάποιον ενδιαφερόμενο. Τα συστήματα αυτά μπορούν να είναι μηχανικά (π.χ. ένα αυτοματοποιημένο πρόγραμμα σε υπολογιστή που συστήνει κάποιες μεθόδους κινήσεων μιας επιχείρησης) ή «οργανικά» (π.χ. συνάντηση συμβούλων με τον manager για προτάσεις στρατηγικών κινήσεων της επιχείρησης).

Το συνεργατικό σύστημα εισήγησης με χρήση του συνεργατικού φιλτραρίσματος (Collaborative filtering) είναι η διαδικασία φιλτραρίσματος για πληροφορίες ή μοτίβα χρησιμοποιώντας τεχνικές που περιλαμβάνουν την συνεργασία μεταξύ πολλών παραγόντων, τις απόψεις, τις πηγές των δεδομένων, κλπ.
Τα συνεργατικά συστήματα εισήγησης παράγουν συνήθως ένα κατάλογο συστάσεων με έναν από τους δύο τρόπους: α) Μέσω συνεργατικών ή με βάση το περιεχόμενο φιλτράρισμα, με προσέγγιση που λαμβάνει υπόψη της την προηγούμενη συμπεριφορά του χρήστη καθώς και β) με προσέγγιση από παρόμοιες που λαμβάνει υπόψη της τις αποφάσεις που λήφθηκαν από άλλους χρήστες για μια παρόμοια επιλογή. 

Αυτά τα πρότυπα επίσης μπορούν να χρησιμοποιηθούν για να προβλεφθούν στοιχεία ή αξιολογήσεις για στοιχεία στα οποία ο χρήστης μπορεί να έχει συμφέρον, να γίνει φιλτράρισμα με βάση μια σειράς από τα διακριτά χαρακτηριστικά ενός στοιχείου, προκειμένου να γίνει σύσταση πρόσθετων στοιχείων με παρόμοιες ιδιότητες κλπ. Πολλές φορές αυτές οι προσεγγίσεις συνδυάζονται μεταξύ τους (υβριδικά συστημάτων συστάσεων) όπως π.χ. το Netflix. Ένα υβριδικό σύστημα συστάσεων είναι οποιοδήποτε σύστημα συστάσεων που συνδυάζει πολλαπλές τεχνικές σύστασης μαζί, για να παράγει ένα προτεινόμενο αποτέλεσμα.
Club RTL

Το Club RTL είναι κανάλι του Λουξεμβούργου στη Γαλλική γλώσσα, το οποίο εδρεύει στο Κίρχμπεργκ στο Λουξεμβούργο και ανήκει στον Όμιλο RTL. Οι χώρες στις οποίες εκπέμπει το κανάλι είναι το Βέλγιο και το Λουξεμβούργο.

Προγράμματα
Χάνα Μοντάνα
Life with Derek
Οι Σίμπσονς
Ο Μαστοράκος
Ήρωες
Zou
Mega Mindy
DuckTales
Phineas and Ferb
Λίλο & Στιτς
Teamo Supremo
Mickey Mouse Clubhouse
Οι αντικαταστάσεις
Yin Yang Yo!
Yard Poochini
Pokémon
Beyblade: Metal Fusion
Star Wars: The Clone Wars
Winx Club
Το εκπληκτικό Spiez!
Μάτισμα
Ζωή
Frasier
Walker, Texas Ranger
MacGyver
Τόλμη και Γοητεία
Magnum, PI
Burn Notice
Knight Rider
Wallander
 Sailor Moon
Κάμερα Café
Falcon Beach
Merlin
Los Angeles le votre temps
Le votre part
Bonjour/vous
Bonjour je vous
Zone
Ils sont tous!

Επίσημη ιστοσελίδα

 

Βελγικοί τηλεοπτικοί σταθμοί
Τηλεοπτικοί σταθμοί του Λουξεμβούργου
Όμιλος RTL
Τηλεοπτικά κανάλια και σταθμοί οι οποίοι ιδρύθηκαν το 1995
Plug RTL

Το Plug RTL είναι ιδιωτικός τηλεοπτικός σταθμός στο Λουξεμβούργο και στο Βέλγιο, με διεθνή παρουσία και με στόχο τους εφήβους και τους νέους (15-34 ομάδα ηλικίας). Ο σταθμός είναι ιδιαίτερα δημοφιλής στη γαλλόφωνη περιοχή του Βελγίου (Βαλλονία), αλλά και λίγο στη Φλάνδρα του Βελγίου. Αναμεταδίδει προγράμματα κυρίως από δημοφιλούς γαλλικούς σταθμούς, ιδιαίτερα από το Μ6, ριάλιτι σόου και μουσικών αγώνων όπως το Nouvelle Star, το La France a un incroyable talent, το Rising Star, μουσικά βίντεο και κάποια εσωτερικά προγράμματα όπως το Lifestyle με την Αγάθη Λεκαρόν, το Le Mag People και ένα εβδομαδιαίο πρόγραμμα μουσικής. Άλλα αξιοσημείωτα τοπικά προγράμματα περιλαμβάνουν το Un dîner Presque parfait, Criss Angel le magicien gothique κ.λπ. Το κανάλι χρησιμοποιίησε το σύνθημα "Συμπλήρωση Plug" το 2005, "Plug RTL, ένας τρόπος ζωής που ανασύρεται" το 2007, "Εξέφρασε και σύνδεσε την πλευρά σου!" το 2010 και σήμερα το "Το Lifestyle Κανάλι".

Ιστορία και ιδιοκτησία
Ο σταθμός ξεκίνησε ως Plug TV, στις 13 Φεβρουαρίου 2004 και μετονομάστηκε σε Plug RTL στις 7 Σεπτεμβρίου 2007. Στις 30 Αυγούστου του 2010 ξεκίνησε και σε HD μετάδοση ως Plug RTL HD.

Το Plug RTL διοικείται από την Société Luxembourgeoise RTL Belux Α.Ε. & Cie SECS, και κατέχεται από:

Το 65,6% το κατέχει η εταιρεία CLT-UFA SA, θυγατρική κατά 99,7% του Ομίλου RTL
Το 33,8% το κατέχει η βελγική εταιρεία Audiopresse Α.Ε.
Και το 0,6% το κατέχει η RTL Βελγίου Α.Ε.

Ο Φιλίπ Ντελουσίν είναι Διευθύνων Σύμβουλος και ο Εφσέμπιο Λαρρέα, επικεφαλής της μετάδοσης.

Η RTL Belux SA & Cie SECS έχει συνάψει συμφωνίες με το RTL Βελγίου για παραγωγή προγραμμάτων για το Plug RTL και δύο άλλους σταθμούς, το RTL-TVI και το Club RTL. Η RTL Belgium SA την κατέχει η CLT-UFA SA (66%) και η Audiopresse ΑΕ (34%).

Τα κεντρικά γραφεία του Plug RTL βρίσκεται στο κτίριο που χτίστηκε από το ΚΒ2 της CLT-UFA σε 45, στο Boulevard Pierre-Frieden, στο Κίρχμπεργκ του Λουξεμβούργου, που του επιτρέπει να συνεχίσει ως αδειούχος εταιρεία του Λουξεμβούργου και να μεταδίδεται εντός του Λουξεμβούργου. Το RTL Βελγίου από την άλλη πλευρά βρίσκεται στο RTL Βουλή, επί της Λεωφόρου Ζακ Τζεορτζίν (Βρυξέλλες, Βέλγιο).

Επίσημη ιστοσελίδα
 

Βελγικοί τηλεοπτικοί σταθμοί
Τηλεοπτικοί σταθμοί του Λουξεμβούργου
Όμιλος RTL
Τηλεοπτικά κανάλια και σταθμοί οι οποίοι ιδρύθηκαν το 2004
Η Μούμια επιστρέφει

Η ταινία Η Μούμια Επιστρέφει (αγγλικά: The Mummy Returns) είναι μια κινηματογραφική ταινία παραγωγής της Universal Pictures. Είναι μια αμερικανική ταινία είδους τρόμου, παραγωγής 2001, και είναι συνέχεια της ταινίας Η Μούμια του 1999 σε σκηνοθεσία του Στίβεν Σόμμερς, με τον ίδιο να επιστρέφει στο πόστο του σκηνοθέτη, και τους  Μπρένταν Φρέιζερ, Ρεΐτσελ Βαΐς, Τζον Χάννα και τον Άρνολντ Βοσλόου να επαναλαμβάνουν τους πρωταγωνιστικούς ρόλους που είχαν στην προηγούμενη ταινία.

Μετά την επιτυχία της αρχικής ταινίας του 1999, η Universal Pictures έδωσε εντολή για την ανάπτυξη μιας δεύτερης ταινίας. Όπως και στην προηγούμενη ταινία, έτσι και σε αυτήν τα γυρίσματα πραγματοποιήθηκαν στο Μαρακές, Μαρόκο, καθώς και σε στούντιο στη Μεγάλη Βρετανία. Τα οπτικά εφέ δημιουργήθηκαν από το στούντιο της Industrial Light & Magic, όπως επίσης και οι εικόνες που παρήχθησαν από τον υπολογιστή, ενώ την μουσική συνέθεσε ο Άλαν Σιλβέστρι.

Η ταινία αυτή κυκλοφόρησε στους περισσότερους κινηματογράφους παγκοσμίως μέσα στο 2001. Έλαβε θετικές κριτικές και ήταν μια εισπρακτική επιτυχία, με συνολικά έσοδα 433.013.274 δολάρια. Η ταινία αυτή ενέπνευσε την παραγωγή της ταινίας του 2002 με τίτλο The Scorpion King, με πρωταγωνιστή τον Ντουέιν "Ροκ" Τζόνσον, ο οποίος πρωτοεμφανίστηκε σε αυτή την ταινία. Το 2008 κυκλοφόρησε η συνέχεια αυτής της ταινίας, με τίτλο Η Μούμια: Η Αυτοκρατορία του Δράκου.

Περίληψη
Δέκα έτη μετά τα γεγονότα της προηγούμενης ταινίας, το πτώμα - μούμια του Ίμχοτεπ καταλήγει σε ένα μουσείο στο Λονδίνο, όπου εκεί κάποιοί πιστοί του θα τον αναστήσουν. Έτσι ο ίδιος θα αρχίσει να σκορπά τον τρόμο από εδώ και από εκεί. Έτσι ο Ρικ και η Έβελιν θα προσπαθήσουν να τον σταματήσουν.

Ηθοποιοί και Χαρακτήρες
 Μπρένταν Φρέιζερ στον ρόλο του Ρικ Ο'Κόνελ
 Ρεΐτσελ Βαΐς στον ρόλο της Έβελιν Ήβη Κάρναχαν
 Τζον Χάννα στον ρόλο του Τζόναθαν Κάρναχαν
 Φρέντι Μπόουθ στον ρόλο του Άλεξ Ο'Κόνελ
 Όντεντ Φερ στον ρόλο του Άρντεθ Μπεΐ
 Άρνολντ Βόσλοου στον ρόλο του Αρχιερέα Ίμχοτεπ
 Ντουέιν "Ροκ" Τζόνσον στον ρόλο του Σκορπιού Βασιλιά 
 Πατρίσια Βελάσγκιεζ στον ρόλο της Ανάκ-Σου-Ναμον 
 Αντεουάλε Ακινουόγιε-Αγκμπάζε στον ρόλο του Λοκ Ναχ

Βραβεία και Υποψηφιότητες

Παραπομπές

Εξωτερικοί Σύνδεσμοι
 
 

Αμερικανικές ταινίες
Ταινίες τρόμου
Ταινίες παραγωγής Universal Pictures
Ταινίες του 2001
Ταινίες δράσης
Αγγλόφωνες ταινίες
Ταινίες σίκουελ
Αμερικανικές περιπετειώδεις ταινίες φαντασίας
Ταινίες γυρισμένες στο Μαρόκο
ΦΚ ΤΣΣΚΑ Κιέβου

Η ΤΣΣΚΑ Κιέβου ήταν μια ουκρανική ποδοσφαιρική ομάδα. Είχε ιδρυθεί στις 15 Δεκεμβρίου 1992. Διαλύθηκε στις 4 Σεπτεμβρίου 2009. Έδρα της ομάδας ήταν το CSK ZSU Stadium, χωρητικότητας 12000 θεατών.

Η ομάδα είχε ιδρυθεί στη θέση της ΣΚΑ Κιέβου (έτος ίδρυσης 1934) λόγω της αναδιοργάνωσης του ουκρανικού στρατού.

Εξωτερικοί σύνδεσμοι
 Unofficial site of the Army club
 Official website of CSK ZSU
 Public Organization CSKA Kyiv 
 About the Sports Committee of Ministry of Defense

Ιδρύσεις ποδοσφαιρικών ομάδων το 1934
ΤΣΣΚΑ Κιέβου
Ποδοσφαιρικές ομάδες Ουκρανίας
Σταθμός Σαρλ ντε Γκωλ - Ετουάλ

Ο σταθμός Σαρλ ντε Γκωλ - Ετουάλ (Charles de Gaulle – Étoile) είναι σταθμός των δικτύων του μετρό Παρισιού, και του προαστιακού δικτύου RER. Βρίσκεται στα σύνορα του 8ου, 16ου και 17ου διαμερίσματος του Παρισιού. Αρχικά, ήταν γνωστός ως Ετουάλ (Αστέρι), καθώς βρίσκεται κάτω από την πλατεία Ετουάλ, αλλά μετονομάστηκε το 1970 στο σημερινό του όνομα από τον πρόεδρο Σαρλ ντε Γκωλ.

Ο σταθμός είναι χρισμένος κάτω από την ομώνυμη πλατεία, η οποία αποτελεί την αφετηρία των Ηλυσίων Πεδίων. Η Αψίδα του Θριάμβου βρίσκεται στο κέντρο της πλατείας. Οι γραμμές 1 και 2 έχουν η καθεμιά από δύο αποβάθρες ενώ ο τερματικός της γραμμής 6 έχει μονή γραμμή με δύο αποβάθρες και στις δυο πλευρές της.

Σαρλ ντε Γκωλ
Σαρλ ντε Γκωλ
Σταθμός Φρανκλέν Ρουζβέλτ (Μετρό Παρισιού)

Ο σταθμός Φραγκλίνου Ρούζβελτ (Franklin D. Roosevelt) του μετρό Παρισιού είναι σταθμός επί των γραμμών 1 και 9. Βρίσκεται κάτω από τη λεωφόρο των Ηλυσίων Πεδίων. Με 12.190.000 επιβάτες ετησίως, είναι ο δέκατος τέταρτος μεγαλύτερος ως προς τη διακίνηση επιβατών σταθμός στο δίκτυο.

Φραγκλινου Ρουζβελτ
Λεωφόρος Ηλυσίων Πεδίων

Η Λεωφόρος των Ηλυσίων Πεδίων (γαλλικά:Avenue des Champs-Élysées) είναι μεγάλη λεωφόρος στο 8ο διαμέρισμα του Παρισιού, με 1,9 χιλιόμετρα μήκος και 70 μέτρα πλάτος, που ξεκινάει από την πλατεία Σαρλ ντε Γκωλ, όπου βρίσκεται και η Αψίδα του Θριάμβου και καταλήγει στην πλατεία Κονκόρντ (Πλατεία Ομονοίας). Είναι διάσημη για τα θέατρα, τις καφετέριες, τα πολυκαταστήματα, τους κινηματογράφους της, αλλά και για τις στρατιωτικές παρελάσεις που πραγματοποιούνται κάθε χρόνο στις 14 Ιουλίου, εθνική εορτή της Γαλλίας.

Ονομασία 
Πήρε το όνομά της από τα Ηλύσια Πεδία, στα οποία κατά την ελληνική μυθολογία αποτελούσαν τμήμα του Άδη και ήταν ο τελικός προορισμός της ψυχής των ηρώων και των ενάρετων.

Η Λεωφόρος των Ηλυσίων Πεδίων αποτελεί τμήμα του Ιστορικού άξονα του Παρισιού.

Ιστορία 
Μέχρι τη βασιλεία του Λουδοβίκου ΙΔ΄, η περιοχή όπου σήμερα βρίσκεται η λεωφόρος των Ηλυσίων Πεδίων ήταν ακατοίκητη, υπήρχαν μόνο δάση, χωράφια και λαχανόκηποι. Ο δρόμος σχεδιάστηκε αρχικά το 1667 από τον Αντρέ Λε Νοτρ ως επέκταση του κήπου του Κεραμεικού που περιέβαλαν το παλάτι του Κεραμεικού, το οποίο, αρχικά κατασκευασμένο το 1564, ο Λε Νοτρ είχε ξαναχτίσει με το δικό του ύφος για τον Λουδοβίκο ΙΔ΄ το 1664. Ο Λε Νοτρ σχεδίασε έναν ευρύ χώρο περιπάτου μεταξύ του παλατιού και της σύγχρονης πλατείας Σαρλ ντε Γκωλ, με δύο σειρές φτελιών εκατέρωθεν, και παρτέρια στο συμμετρικό στυλ του γαλλικού τύπου κήπου.  Η νέα λεωφόρος ονομάστηκε Μεγάλος δρόμος ή Μεγάλος περίπατος. Πήρε το όνομα των Ηλυσίων Πεδίων το 1709.

Παραπομπές

Εξωτερικοί σύνδεσμοι 
 

Δρόμοι στο Παρίσι
Πουέρτο Αγιακούτσο

Το Πουέρτο Αγιακούτσο (ισπανικά: Puerto Ayacucho) είναι πόλη της Βενεζουέλας και πρωτεύουσα της Πολιτείας Αμασόνας. Η πόλη βρίσκεται δίπλα στον Ποταμό Ορινόκο.

Οι κάτοικοι στο Πουέρτο Αγιακούτσο είναι ως επί το πλείστον μιγάδες, αποτέλεσμα της μίξης των ντόπιων Ινδιάνων με τους Ισπανούς.

Ιστορία
Το Πουέρτο Αγιακούτσο ξεκίνησε να χτίζεται το 1924 με πρωτοβουλία του Χουάν Βισέντε Γκόμες, ο οποίος είχε επηρεαστεί από τους στρατηγικούς πόρους της περιοχής. Η επίσημη ίδρυση της πόλης έγινε στις 9 Δεκεμβρίου 1928 σε ανάμνηση της Μάχης του Αγιακούτσο. Η πόλη σταδιακά θα αντικαταστήσει το Σαν Φερνάντο ντε Αταβάπο, το οποίο ήταν διοικητικό κέντρο αυτής της περιοχής για αιώνες.

Γεωγραφία
Το κλίμα της περιοχής είναι τροπικό και τα γύρω τροπικά δάση είναι από τα λιγότερο εξερευνημένα του πλανήτη, καθώς και από τα πιο ανέγγιχτα από τον ανθρώπινο παράγοντα. Το διάστημα μεταξύ Δεκεμβρίου και Μαρτίου χαρακτηρίζεται ως η περίδος με το μικρότερο ποσοστό βροχοπτώσεων.

Οικονομία
Η πόλη ιδρύθηκε για να διευκολυνθεί η μεταφορά αγαθών στον Ποταμό Ορινόκο. Σήμερα, ωστόσο, η οικονομία βασίζεται κυρίως στον εγχώριο και διεθνή τουρισμό. Στην περιοχή υπάρχει, επίσης, και μία βάση πεζοναυτών της Βενεζουέλας, για την διεξαγωγή επιχειρήσεων εναντίον επιδρομέων και ατόμων που σχετίζονται με ναρκωτικά της γειτονικής Κολομβίας.

Συλλογή εικόνων

Παραπομπές 

Πόλεις της Βενεζουέλας
Νάνα Σιμόπουλος

Η Νάνα Σιμόπουλος είναι ελληνικής καταγωγής μουσικοσυνθέτις, η οποία γεννήθηκε στη Βαλτιμόρη των ΗΠΑ.

Κινείται στην σκηνή της Νέας Υόρκης και ακούγεται παγκοσμίως, από τους πρωτεργάτες της world fusion music. Η μουσική της είναι jazz με Ελληνικούς ρυθμούς και κλίμακες αλλά στις ηχογραφήσεις χρησιμοποιεί μουσικά όργανα από παντού σαν το Αυστραλέζικο ντιτζεριντού, το Ινδικό σιτάρ και σαράνγι, μαζί με νοτιοαμερικάνικα και Αφρικάνικα όργανα.  Το τελευταίο έργο της «Daughters of The Sun», ήταν το νούμερο #1 στους ραδιοφωνικούς σταθμούς της Νέα Παγκόσμιας Μουσικής της Αμερικής (NAV New Age and World radio charts). Σε πολλές εμφανίσεις της διευθύνει μια πολυεθνική ομάδα φημισμένων μουσικών, όπως  "After the Moon", "Pandoras Blues", "Wings and Air" και το "Όνειρο της Γαίας", που κυκλοφορεί και στην Ελλάδα.  Η ομάδα World Music of Nana έχει εμφανιστεί σε πολλά μέρη του κόσμου, όπως και στο φεστιβάλ του Μοντρέ, όπου μουσική της συμπεριλήφθηκε στο cd με τις ζωντανές ηχογραφήσεις του φεστιβάλ "Live at the B&W Montreux Music Festival, Vol. II".  Η Νάνα Σιμόπουλος έχει γράψει μουσική για κλασικό και μοντέρνο μπαλέτο για τις ομάδες «Joffrey Ballet και Dance Theater of Harlem», οι οποίες έχουν παρουσιαστεί σε πολλά μέρη του κόσμου.  Έχει γράψει μουσική για θεατρικά έργα και για ταινίες μικρού και μεγάλου μήκους.

Επελέγη στο διαγωνισμό του Αμερικανικού φεστιβάλ μοντέρνου χορού για συνεργασία με χορογράφους μοντέρνου μπαλέτο. Η διαδρομή της παίζοντας σιτάρ περιλαμβάνει συναυλίες με τον συνθέτη Tan Dun που πήρε τo βραβείο Οscar, ως σολίστ στο Marco Polo με την ‘Όπερα Πόλεων της Νέας Υόρκης και τη συμφωνική ορχήστρα RAI στο Τορίνο της Ιταλίας. Σημαντικές είναι οι συνεργασίες της με κορυφαίους καλλιτέχνες εκπροσώπους της jazz, όπως ο μπασίστας Charlie Haden, ο τρομπετίστας Don Cherry και στα κρουστά ο βραζιλιάνος Café Da Silva.  Εμφανίστηκε με τη διάσημη σοπράνο Lauren Flanigan στο Metropolitan Museum της Νέας Υόρκης και στο Kennedy Center στην Ουάσιγκτον με τη Mary Ann Mc Sweeney, στo πλαίσιο του φεστιβάλ «Γυναίκες της Jazz».

Έχει διευθύνει σύνολα μουσικών που έπαιξαν συνθέσεις της στο Broadway και σε άλλα θέατρα της Νέας Υόρκης.

Πρόσφατα, έγραψε μουσική για το θεατρικό γκρουπ «The Acting Company», που κέρδισε το βραβείο θεάτρου TONY, για το έργο «American Dreams, Lost and Found».  Είναι καθηγήτρια Κινηματογραφικής Μουσικής (Professor of Music for Film) στο Τμήμα Κινηματογράφου της Σχολής Εικαστικών Τεχνών της Νέας Υόρκης (School of Visual Arts).  Διευθύνει φωνητικούς κύκλους με Circle Songs του Bobby McFerrin.

Δισκογραφία 

Το τελευταίο της album "Skins", 2016 περιλαμβάνει μυστικιστική ποίηση από Rumi, Hafez, Owl Woman, Mahsati Ganjavi και Kojijuu. Με τον Dave Liebman στο σαξόφωνο, Royal Hartigan στα τύμπανα και Ustad Sultan Khan, ο μεγάλος ινδικός μαέστρος του σαράνγκι που την συνόδευε στις δύο προηγούμενους κυκλοφορίες της, "After The Moon", 1997 and "Daughters Of The Sun", 2001

Δισκογραφία:

Skins 2016 
Mediations with the Orishas 2012 
Daughters of the Sun 2001 
After The Moon 1997 
Gaia's Dream 1991 
Still Water 1989  
Pandora's Blues 1983
Σαν Φερνάντο ντε Απούρε

Το Σαν Φερνάντο ντε Απούρε (ισπανικά: San Fernando de Apure) είναι μία πόλη της Βενεζουέλας και πρωτεύουσα της Πολιτείας Απούρε.

Η πόλη ιδρύθηκε στις 28 Φεβρουαρίου 1788 στις όχθες του Ποταμού Απούρε, από τον Φερνάντο ντε Μιγιάρες Γκονσάλες, Ισπανό κυβερνήτη και αρχιστράτηγο της Επαρχίας Μπαρίνας. Το 18ο αιώνα ήταν κέντρο εξαγωγής φτερών για πένες και γουνών ζώων.

Γεωγραφία και κλίμα 
Το Σαν Φερνάντο ντε Απούρε είναι μια θερμή τοποθεσία στο κέντρο πεδιάδας. Η μέση ετήσια θερμοκρασία είναι μεταξύ 22°C και 30°C. Η υγρασία, ωστόσο, μπορεί να φτάσει πάνω από το 79%, εξαιτίας του ποταμού Απούρε. Το ανάγλυφο του εδάφος είναι εντελώς πεδινό, κάτι που προσφέρει τη δυνατότητα στους κατοίκους να έχουν ορατότητα του ορίζοντα έως και τα 10 χιλιόμετρα. Η πόλη είναι χτισμένη πάνω σε μαλακό υγρό έδαφος, γι' αυτό και απαγορεύεται η κατασκευή κτιρίων άνω των 5 ορόφων.

Συλλογή εικόνων

Παραπομπές 

Πόλεις της Βενεζουέλας
ΣΚ Καμπομαϊορένσε

Η ΣΚ Καμπομαϊορένσε είναι μια πορτογαλική ποδοσφαιρική ομάδα από το Campo Maior. Ιδρύθηκε την 1η Ιουλίου 1926. Έδρα της ομάδας είναι το Estádio Capitão Cesar Correia, χωρητικότητας 7500 θεατών. Η ομάδα συμμετείχε στην ανώτατη κατηγορία Πορτογαλίας, την Πριμέιρα Λίγκα, για πέντε περιόδους και έφτασε στον τελικό του Κυπέλλου Πορτογαλίας το 1999. Το 1997 είχε αναδειχθεί πρωταθλήτρια στη Σεγκούντα Λίγκα.

Εξωτερικοί σύνδεσμοι 
 ForaDeJogo profile
 GloriasDoPassado profile
 ZeroZero profile

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1926
ΣΚ Καμπομαϊορένσε
Πορτιμονένσε ΣΚ (ποδόσφαιρο)

Η Πορτιμονένσε Σ.Κ. είναι πορτογαλική, ποδοσφαιρική ομάδα από το Portimão. Ιδρύθηκε στις 14 Αυγούστου 1914. Συμμετέχει στη Σεγκούντα Λίγκα. Έδρα της ομάδας είναι το Estádio Municipal de Portimão, χωρητικότητας 9544 θεατών. Η ομάδα έχει μερικές συμμετοχές στη Πριμέιρα Λίγκα. Επίσης, έχει μια συμμετοχή στο Κύπελλο ΟΥΕΦΑ, την περίοδο 1985-1986. Έχει φτάσει μέχρι την ημιτελική φάση του Κυπέλλου Πορτογαλίας τρεις φορές (1983, 1987 και 1988).

Εξωτερικοί σύνδεσμοι
Επίσημη ιστοσελίδα 
Zerozero team profile

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1914
ΑΝ Οβαρένσε

Η ΑΝ Οβαρένσε είναι ένας πορτογαλικό αθλητικός σύλλογος από την πόλη Οβάρ. Ιδρύθηκε στις 19 Δεκεμβρίου 1921. Έδρα της ποδοσφαιρικής ομάδας είναι το Estádio Marques da Silva, χωρητικότητας 3200 θεατών. Έχει κερδίσει δύο φορές τη δεύτερη κατηγορία της χώρας. Η ομάδα διαθέτει επίσης καλαθοσφαιρική ομάδα η οποία έχει κερδίσει 19 τρόπαια από την ίδρυση της το 1970.

Εξωτερικοί σύνδεσμοι
 Official website 
 Club Profile at ForaDeJogo 
 Club Profile at ZeroZero

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1921
ΚΦ Ουνιάο Μαδέιρα

Η ΚΦ Ουνιάο Μαδέιρα είναι μια πορτογαλική, ποδοσφαιρική ομάδα από Φουντσάλ, Μαδέρα. Η ομάδα ιδρύθηκε την 1η Νοεμβρίου 1913 και είναι από τις παλαιότερες της Πορτογαλίας. Έδρα της ομάδας είναι το Estádio dos Barreiros, χωρητικότητας 8922 θεατών. Συμμετέχει στη Σεγκούντα Λίγκα.

Εξωτερικοί σύνδεσμοι
 
 Επίσημη ιστοσελίδα 
 Club Profile at ForaDeJogo 
 Club Profile at LPFP 
 Club Profile at NationalFootballTeams
 Club Profile at Zerozero

Ποδοσφαιρικές ομάδες Πορτογαλίας
Ιδρύσεις αθλητικών συλλόγων το 1913
Αθλητισμός στη Μαδέιρα
ΣΚ Κοβίλια

Η ΣΚ Κοβίλια είναι μια πορτογαλική, ποδοσφαιρική ομάδα από την πόλη Κοβίλια, η οποία συμμετέχει στη Σεγκούντα Λίγκα. Ιδρύθηκε το 1923. Έδρα της ομάδας είναι το Estádio Municipal José Santos Pinto, χωρητικότητας 3000 θεατών.

Εξωτερικοί σύνδεσμοι

 Official Site 
  at Facebook
 Club Profile at ForaDeJogo 
 Club Profile at LPFP 

 Club Profile at NationalFootballTeams
 Club Profile at Zerozero

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1923
ΦΚ Φαμαλισάο

Η ΦΚ Φαμαλικάο είναι ένας αθλητικός, πορτογαλικός σύλλογος από την περιοχή της Μπράγκα. Ιδρύθηκε το 1931. Η ποδοσφαιρική ομάδα έχει συμμετάσχει έξι φορές στη Πριμέιρα Λίγκα. Στο Κύπελλο Πορτογαλίας έφτασε μέχρι τα ημιτελικά το 1946. Έδρα της ομάδας είναι το Estádio Municipal 22 de Junho, χωρητικότητας 10000 θεατών. Σημερα αγωνίζεται στην Primera Liga την πρώτη τη τάξει κατηγορία της Πορτογαλίας

Εξωτερικοί σύνδεσμοι
Επίσημη ιστοσελίδα
FC Famalicão ZeroZero profile
ForaDeJogo.net FC Famalicão profile

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1931
Ατλέτικο Κλούμπε ντε Πορτουγάλ

Η Ατλέτικο Κλούμπε ντε Πορτουγάλ είναι αθλητικός, πορτογαλικός σύλλογος. Ιδρύθηκε στις 18 Σεπτεμβρίου 1942. Η ποδοσφαιρική ομάδα συμμετέχει στη Σεγκούντα Λίγκα. Έδρα της είναι το Estádio da Tapadinha, χωρητικότητας 2500 θεατών. Η καλαθοσφαιρική ομάδα έχει κερδίσει ένα κύπελλο Πορτογαλίας το 1944.

Εξωτερικοί σύνδεσμοι
Επίσημη ιστοσελίδα 
ZeroZero squad & stats
LPFP official page
ForaDeJogo.net profile

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1942
Λουλετάνο ΝΚ

Η Λουλετάνο ΝΚ (πορτογαλικά: Louletano DC) είναι πορτογαλικός, αθλητικός σύλλογος από την πόλη Λουλέ. Ιδρύθηκε στις 6 Ιουνίου 1923. Έδρα της ποδοσφαιρικής ομάδας είναι το Στάδιο Αλγκάρβε, χωρητικότητας 30305 θεατών.

Εξωτερικοί σύνδεσμοι
 Επίσημη ιστοσελίδα 
 Squad at Zerozero
 Squad at ForaDeJogo 

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1923
ΦΚ Βιζέλα

Η ΦΚ Βιζέλα είναι μια ποδοσφαιρική, πορτογαλική ομάδα από το δήμο Βιζέλα. Ιδρύθηκε το 1939. Έδρα της ομάδας είναι το Estádio do Futebol Clube de Vizela, χωρητικότητας 3500 θεατών. Το 1984 συμμετείχε για πρώτη φορά στη Πριμέιρα Λίγκα.

Εξωτερικοί σύνδεσμοι
Επίσημη ιστοσελίδα 
Zerozero team profile

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1939
ΦΚ Αρούκα

Η ΦΚ Αρούκα είναι πορτογαλική ποδοσφαιρική ομάδα. Ιδρύθηκε στις 25 Δεκεμβρίου 1925. Συμμετέχει στην Πριμέιρα Λίγκα. Έδρα της ομάδας είναι το Estádio Municipal, χωρητικότητας 6.000 θεατών.

Εξωτερικοί σύνδεσμοι
Επίσημη ιστοσελίδα 
Zerozero team profile

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1951
Σπορτ Μπενφίκα ε Καστέλο Μπράνκο

Η Σπορτ Μπενφίκα ε Καστέλο Μπράνκο είναι μια πορτογαλική, επαγγελματική, ποδοσφαιρική ομάδα. Ιδρύθηκε στις 24 Μαρτίου 1924. Έδρα της ομάδας είναι το Estádio Municipal Vale do Romeiro, χωρητικότητας 12000 θεατών. Έχει αρκετές συμμετοχές στην Σεγκούντα Λίγκα.

Εξωτερικοί σύνδεσμοι
 Επίσημη ιστοσελίδα 
 Benfica Castelo Branco at Soccerway
 Profile at ZeroZero
 Profile at ForaDeJogo

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1924
ΡΝ Άγκεδα

Η ΡΝ Άγκεδα είναι ένας αθλητικός, πορτογαλικός σύλλογος. Ιδρύθηκε στις 10 Απριλίου 1924. Έδρα της ομάδας είναι το Estádio Municipal de Águeda, χωρητικότητας 10000 θεατών. Έχει μία συμμετοχή στη Πριμέιρα Λίγκα την περίοδο 1983-84.

Εξωτερικοί σύνδεσμοι
 Επίσημη ιστοσελίδα
 Profile at ForaDeJogo
 Profile at ZeroZero
 R.D. Águeda

Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1924
Δάβης

Το επώνυμο Δάβης αναφέρεται συνήθως σε δυο μεγάλους ζωγράφους της Ελλάδας:

 Νικόλαος Δάβης (1883 - 1967), από την Αμοργό, εκπρόσωπος της Σχολής του Μονάχου 
 Δημήτριος Δάβης (1905 - 1973), από τα Χανιά
Κονκόρντ (Μετρό Παρισιού)

Ο σταθμός Κονκόρντ (Concorde) του μετρό Παρισιού είναι σταθμός επί των γραμμών 1, 8 και 12. Βρίσκεται κάτω από τη λεωφόρο των Ηλυσίων Πεδίων και την πλατεία Κλεμανσώ. Εγκαινιάστηκε ένα μήνα μετά από τους οχτώ πρώτους σταθμούς της γραμμής 1, μεταξύ Πορτ ντε Μεγιό μεταξύ Πορτ ντε Βενσέν που άνοιξαν στις 19 Ιουλίου 1900, ενώ ο σταθμός Κονκόρντ άνοιξε στις 13 Αυγούστου 1900. Οι αποβάθρες της γραμμής 12 άνοιξαν στις 5 Νοεμβρίου 1910 και της γραμμής 8 στις 12 Μαρτίου 1914.

Κονκόρντ
Σταθμός Σατλέ (Μετρό Παρισιού)

Ο σταθμός Σατλέ (Châtelet) είναι σταθμός του μετρό Παρισιού επί των γραμμών 1, 4, 7, 11 και 14. Βρίσκεται στο 1ο διαμέρισμα του Παρισιού. Συνδέεται με υπόγειο διάδρομο με τον σταθμό Σατλέ - Λε Αλ του RER και τον σταθμό Λε Αλ επί της γραμμής 4 του μετρό. Το συνολικό μήκος του διαδρόμου είναι περίπου 750 μέτρα. Είναι ο ένατος μεγαλύτερος ως προς τη διακίνηση επιβατών σταθμός στο δίκτυο.

Σατλέ
Σταθμός Λε Αλ (Μετρό Παρισιού)

Ο σταθμός Λε Αλ (Les Halles) είναι σταθμός του μετρό Παρισιού επί της γραμμής 4. Βρίσκεται στο 1ο διαμέρισμα του Παρισιού, κάτω από τις αγορές της Λε Αλ. Συνδέεται με υπόγειο διάδρομο με τον σταθμό Σατλέ - Λε Αλ του RER και τον σταθμό Σατλέ επί των γραμμών 1, 4, 7, 11 και 14 του μετρό. Το συνολικό μήκος του διαδρόμου είναι περίπου 900 μέτρα. Είναι μέρος του υπογείου εμπορικού κέντρου Φόρουμ ντεζ Αλ.

Λε Αλ
Κίρκοβο

To Κίρκοβο (βουλγαρικά: Кирково) είναι χωριό το οποίο βρίσκεται στην νότια Βουλγαρία κοντά στα σύνορα με την Ελλάδα, στην επαρχία Κάρτζαλι. Το χωριό διαθέτει φτηνά μαγαζιά τροφίμων και καυσίμων που τα επισκέπτονται κυρίως Έλληνες. Έχει 719 κατοίκους σύμφωνα με στοιχεία του 2014 και είναι έδρα του δήμου Κιρκόβου. Είναι κτισμένο στην οροσειρά της Ροδόπης, περίπου 32 χιλιόμετρα από την Κομοτηνή.

Αδελφοποιήσεις
 Μαρώνεια, Ελλάδα

Εξωτερικοί σύνδεσμοι
 

Χωριά της Επαρχίας Κάρτζαλι
Μικρή μας επιθεώρηση

Μικρή μας επιθεώρηση

Η <<Μικρή μας επιθεώρηση>>ήταν επιθεωρησιακά νούμερα του 1990(1991) στην ΕΤ2 σε κείμενα Χάρη Ρώμα,Νίκου Αθερίνου,Κώστα Νικολαΐδη και Μάρως Μπουρδάκου.Έπαιζαν οι ηθοποιοί:Άννα Καλουτά,Ζωζώ Σαπουντζάκη,Έλντα Πανοπούλου,Χάρης Ρώμας,Πηνελόπη Πιτσούλη,Πάνος Κορκοτάς,Δήμητρα Φουντούκη,Άγγελος Γεωργιάδης,Ρένα Παγκράτη,Δημητρης Πιατάς,Ελένη Γερασιμίδου,Νατάσσα Γερασιμίδου,Απόστολος Ελευθερίου,Κώστας Καπράλος και Πάνος Σουπιάδης.

Μουσική:Ν.Στρατηγός
Σκηνοθεσία:Θ.Χρυσοβέργης
Χορογραφίες:Ν.Ψαρέλης

Θεατρικά:
Η μπέμπα(κείμενα:Μ.Μπουρδάκου)(πρωταγωνιστούν:Π.Πιτσούλη(Σούλα,μητέρα Μπεμπέκας,Ε.Πανοπούλου(Μπεμπέκα)(Απόκριες 1991)
Επιταγή συντάξεως(κείμενα:Ν.Αθερίνος)(πρωταγωνιστούν:Ζ.Σαπουντζάκη(η ίδια),Δ.Φουντούκη(υπηρέτρια),Α.Γεωργιάδης(ταχυδρόμος)
Ντιρλαντά(κείμενα:Κ.Νικολαΐδης)(νούμερο από τον χειμώνα του 1970 ή του 1990)(πρωταγωνιστεί η Α.Καλουτά)
Ωραίο του κλέφτη(κείμενα:Χ.Ρώμας)(πρωταγωνιστούν:Χ.Ρώμας(γιαγιά),Π.Κορκοτάς(κλέφτης),Α.Ελευθερίου(κλέφτης)(χειμώνας 1984 ή 1990)
Οι συνεργάτες(αυτοσχέδιο νούμερο)(πρωταγωνιστούν:Ν.Γερασιμίδου(μεθυσμένη),Κ.Καπράλος(συνεργάτης)

Τραγούδια:
Ζωζώ στίχοι:Γιάννης Παπαδημητρίου(τραγούδι:Ζ.Σαπουντζάκη)(μαζί της:Κωνσταντίνος Παρίς)
Ελ Πάσο στίχοι:Ναπολέων Ελευθερίου-Ηλίας Λυμπερόπουλος(τραγούδι:Ζ.Σαπουντζάκη)(μπουζούκι:Μίμης Χριστόπουλος)
Ντιρλαντά αλά γαλλικά στίχοι:-(τραγούδι:Α.Καλουτά)(μαζί της:Φ.Ευαγγελινός,Κωνσταντίνος,Αργύρης) 
Της γυναίκας η καρδιά δεν έχει μπέσα μουσική:Γιώργος Μουζάκης,στίχοι:Γιώργος Ασημακόπουλος-Βασίλης Σπυρόπουλος-Παναγιώτης Παπαδούκας(τραγούδι:Ρ.Βεράκου-Κ.Κόνορς)
χωρίς τίτλομουσική:Christine Jackon,στίχοι:Νατάσσα Γερασιμίδου(τραγούδι:Ν.Γερασιμίδου-Κ.Καπράλος)
χωρίς τίτλομουσική:Γιώργος Γερασιμίδης,στίχοι:Αρετή Παπαδημητρίου(τραγούδι:Ν.Γερασιμίδου)

(Τα θεατρικά και τα τραγούδια δεν είναι μόνο αυτά)
Αριάννα Χάφινγκτον Στασινοπούλου

Η Αριάννα Χάφινγκτον Στασινοπούλου (15 Ιουλίου 1950, Αθήνα) είναι Ελληνοαμερικανίδα συγγραφέας και αρθρογράφος. Είναι κυρίως γνωστή για τον ιστότοπο Huffington Post τον οποίο ίδρυσε και διευθύνει, καθώς και για το σύνολο της επιρροής της στα διαδικτυακά και συμβατικά Μέσα Μαζικής Ενημέρωσης. Θεωρείται ως μια από τις προσωπικότητες με την μεγαλύτερη επιρροή παγκοσμίως.

Πρώιμα χρόνια 
Γεννήθηκε στην περιοχή της Πλάκας στην Αθήνα το 1950, και μετανάστευσε στο Ηνωμένο Βασίλειο σε ηλικία 16 ετών, όπου και με την ολοκλήρωση των σπουδών της στον τομέα των οικονομικών στο πανεπιστήμιο του Κέιμπριτζ εργάστηκε για τον ενημερωτικό όμιλο του Μπι Μπι Σι (BBC), και το 1980 μετακόμισε στη Νέα Υόρκη των Η.Π.Α., όπου και ασχολήθηκε με τη συγγραφή βιβλίων. Εξελίχθηκε σε μια από τις δημοφιλείς προσωπικότητες των Αμερικανών Ρεμπουπλικανών ως πολιτική σχολιαστής στα μέσα της δεκαετίας του 1990, και αργότερα στράφηκε προς την πλευρά των αμερικανών Δημοκρατικών. Είναι η πρώην σύζυγος του παλαιού μέλους των Ρεπουμπλικανών της Βουλής των Αντιπροσώπων Μάικλ Χάφινγκτον.

Σταδιοδρομία 
 Το 2003, ήταν ανεξάρτητη υποψήφια για την θέση του κυβερνήτη της Καλιφόρνια, στις επαναληπτικές εκλογές της Καλιφόρνια, αναμέτρηση την οποία έχασε από τον έτερο συντηρητικό υποψήφιο και μετέπειτα κυβερνήτη, Άρνολντ Σβαρτζενέγκερ.
 Το 2005 ίδρυσε τον διαδικτυακό τόπο Huffington Post.
 Το 2009, το περιοδικό Forbes την κατέταξε στην δωδέκατη θέση, στην πρώτη λίστα που συνέθεσε ποτέ για τις γυναίκες με τη μεγαλύτερη επιρροή στα ΜΜΕ, καθώς και σύμφωνα με την εφημερίδα Δε Γκάρντιαν (The Guardian) κατατάσσεται στις κορυφαίες 100 προσωπικότητες των ΜΜΕ. Το 2014, η κατάταξη της σύμφωνα με το Φορμπς είναι στην 52η θέση.
 Το 2011, η ΑΟΛ (AOL) εξαγόρασε την Χάφινγκτον Ποστ για το ποσό των 315 εκατομυρρίων δολαρίων, και έκανε την Χάφινγκτον Στασινοπούλου πρόεδρο και αρχισυντάκτη του ομίλου ενημέρωσης Χάφινγκτον Ποστ, ο οποίος περιλαμβάνει το ίδιο το Χάφινγκτον Ποστ καθώς και άλλες προϋπάρχουσες εταιρικές ιδιοκτησίες της AOL.
 Τον Νοέμβριο του 2014, ιδρύθηκε η ελληνική έκδοση της ηλεκτρονικής εφημερίδας Χάφινγκτον Ποστ η οποία καλύπτει την ελληνική επικαιρότητα και ειδησεογραφία.

Κριτική 
Η εξαγορά από την ΑΟΛ, αντιμετωπίστηκε με κριτική από αρθρογράφους του Χάφινγκτον Ποστ οι οποίοι θεώρησαν πως δικαιούνταν να λάβουν αμοιβή ως συνέπεια της αγοραπωλησίας, καθώς και από μερίδα των Αμερικανών φιλελευθέρων οι οποίοι θεώρησαν πως υπάρχει μια αλλαγή πολιτικής γραμμής της εφημερίδας.

Για τα βιβλία Maria Callas, Picasso: Creator and Destroyer, και The Gods of Greece που έγραψε, αντιμετώπισε κατηγορίες αντιγραφής υλικού από άλλους συγγραφείς και αρθρογράφους.

Βιβλιογραφία

Παραπομπές

Εξωτερικοί σύνδεσμοι

 Συνέντευξη στην Άννα Δρούζα για την εκπομπή Μπορώ - Youtube
 Η Αριάννα Χάφινγκτον σε νέες παγκόσμιες περιπέτειες - THETOC
 Ελληνική έκδοση της Huffington Post

Αμερικανοί δημοσιογράφοι
Αμερικανοί συγγραφείς
Ελληνίδες δημοσιογράφοι
Ελληνίδες συγγραφείς
Ελληνοαμερικανοί
Απόφοιτοι του Πανεπιστημίου του Κέιμπριτζ
Αμερικανοί βιογράφοι
The Scorpion King

Η ταινία The Scorpion King (μτφ: Ο βασιλιάς Σκορπιός) είναι μια κινηματογραφική ταινία παραγωγής της Universal Pictures. Είναι μια αμερικανική ταινία είδους τρόμου, παραγωγής 2002 και είναι προοίμιο/παρακλάδι της σειράς ταινιών Η Μούμια, αφού χρονικά διαδραματίζεται πριν από τα γεγονότα που εξιστορούν οι ταινίες Η Μούμια του 1999 και Η Μούμια Επιστρέφει.Η ταινία ακολουθεί την πορεία του Ματθαίου, του  Σκορπιού Βασιλιά, ενός χαρακτήρα που εισήχθη στην ταινία Η Μούμια Επιστρέφει, με τον Ντουέιν Τζόνσον στον πρωταγωνιστικό ρόλο, ο οποίος επίσης υποδύθηκε τον χαρακτήρα αυτόν για πρώτη φορά στην ταινία Η Μούμια Επιστρέφει, και σε σκηνοθεσία του Τσακ Ράσελ. Ο Στίβεν Σόμμερς, σκηνοθέτης των δυο προηγούμενων ταινιών, συμμετείχε στο πόστο του παραγωγού και στην συγγραφή του σεναρίου αυτής της ταινίας.

Χρονικά η ταινία αυτή διαδραματίζεται 5000 χρόνια πριν από τα γεγονότα των ταινιών Η Μούμια του 1999 και Η Μούμια Επιστρέφει και εξιστορεί την προέλευση του Ματθαίου και την άνοδο του στην εξουσία ως ο Ο Σκορπιός Βασιλιάς. Το όνομα αυτό είναι μια αναφορά σε έναν ιστορικό βασιλιά της Προδυναστικής περιόδου της Αιγύπτου, τον Βασιλιά Σκορπιό.

Η ταινία αυτή κυκλοφόρησε στους περισσότερους κινηματογράφους παγκοσμίως το 2002. Έλαβε μικτές κριτικές , ωστόσο ήταν μια εισπρακτική επιτυχία, με συνολικά έσοδα παγκοσμίως 165,333,180 δολάρια.

Περίληψη
Ο Ματθαίος είναι ένας πολεμιστής της ερήμου. Ωστόσο ο τόπος κατοικίας του ρημάζεται από έναν κακό στρατό. Έτσι ο ίδιος θα ξεσηκωθεί εναντίον αυτού του βασιλιά του στρατού αυτού. Αιχμαλωτίζει την μάγισσα του εχθρού του και αυτός την παίρνει μαζί του στην έρημο και προετοιμάζει τον εαυτό του για την τελική αναμέτρηση για να απελευθερώσει την χώρα του από αυτόν τον στρατό.

Ηθοποιοί και Χαρακτήρες
 Ντουέιν Τζόνσον στον ρόλο του Ματθαίου, του Σκορπιού Βασιλιά 
 Στίβεν Μπραντ στον ρόλο του Μέμνονα
 Κέλι Χου στο ρόλο της Κασσάνδρας 
 Μπέρναρντ Χιλ στον ρόλο του Φίλος
 Γκραντ Χίσλοβ στον ρόλο του Άρπιντ 
 Πίτερ Φατσινέλι στον ρόλο του Πρίγκηπα Τάκμετ
 Μάικλ Κλαρκ Ντάνκαν στον ρόλο του Μπαλτάζαρ
 Σέρι Χάουαρντ στον ρόλο της Βασίλισσας Ίσις
 Τάιλερ Μέιν στον ρόλο του Βάρβαρου Σίφτεϊν

Βραβεία και Υποψηφιότητες

Συνέχειες και προοίμια
Μετά την κυκλοφορία της ταινίας αναπτύχθηκαν σχέδια για μια συνέχεια ,τα οποία αρχικά προέβλεπαν τον Ντουέιν Τζόνσον να επιστρέφει στον ρόλο του Ματθαίου, ωστόσο στο τέλος τα σχέδια δεν έγιναν. Ένα direct-to-βίντεο προοίμιο ονόματι Ο Σκορπιός Βασιλιάς 2: Η Άνοδος του Πολεμιστή κυκλοφόρησε το 2008 κατευθείαν σε DVD με τον Μαΐκλ Κόπον στον ρόλο του Ματθαίου και τον Ράντυ Κόουντουρ  στον ρόλο του κακού, του Σάργκον.Ένα επίσης direct-to-βίντεο συνέχεια ονόματι  Ο Σκορπιός Βασιλιάς 3: Μάχη Για την Λύτρωση,κυκλοφόρησε το 2012 με τον Βίκτορ Γουέμπστερ στον ρόλο του Ματθαίου και του Μπίλι Ζεΐν στον ρόλο του κακού, του Βασιλιά Τάλος.

Παραπομπές

Εξωτερικοί Σύνδεσμοι
 
 

Αμερικανικές ταινίες
Ταινίες παραγωγής Universal Pictures
Ταινίες του 2002
Γερμανικές ταινίες
Βελγικές ταινίες
Αμερικανικές περιπετειώδεις ταινίες φαντασίας
Ταινίες γυρισμένες στην Αριζόνα
Ταινίες γυρισμένες στην Καλιφόρνια
Ταινίες spin-offs
Ρόδα, τσάντα και κοπάνα Νο 4

Ρόδα,τσάντα και κοπάνα Νο4

Το Ρόδα,τσάντα και κοπάνα Νο4 είναι μια ταινία παραγωγής Ανδρομέδα Φιλμ έτους 1985 ή 1987 σε σενάριο Γιάννη Σκλάβου και σε σκηνοθεσία Βαγγέλη Φουρνιστάκη.Πρωταγωνιστούν:Τάσος Προύσαλης(Μπίλιας),Νίκος Ρίζος(Ηρακλής Ντερέκης),Κώστας Τερζάκης(Άρης Χάλιας),Έλενα Τσαβαλιά,Γιάννης Ματαράγκας,Πάνος Νικολαΐδης(κος Τιμόθεος),Ντόρα Χατζηγιάννη (καθηγήτρια),Σπύρος Μεριανός(κος Δαμιανός),Κατερίνα Πιετρή,Γιάννης Παπαδόπουλος,Έλενα Παπαδοπούλου,Πέπυ Σταυροπούλου,Τζώρτζια Θεοδώρου,Λιάνα Ρουσσέα,Δημητρης Φραγκιόγλου(Ξιφίας),Δήμητρα Σερεμέτη(μάνα Ξιφία) και ο Κώστας Παπαχρήστος(Φίλιππος,πατέρας Μπίλια).

Σημείωση:Στο μαθητικό και καθηγητικό cast έγιναν πολλές αλλαγές.Ο Στηβ Ντούζος αντικαταστάθηκε από τον Τάσο Προύσαλη,ο Γιώργος Ρήγας από τον Κώστα Τερζάκη κ.ά.  

Υπόθεση:Ο Μπίλιας και οι φίλοι του μαραζώνουν πια που δεν είναι μαθητές.Όμως το ότι δεν ξέρουν αρχαία,τους επιστρέφει πίσω στα θρανία με νέες πλάκες σε καθηγητές,αλλά και μαθητές...

Διάρκεια:81 λεπτά και 10 δευτερόλεπτα.

Μετά την επιτυχία των ταινιών,γυρίστηκε ένα ριμέικ το 2010 με τον Κώστα Βουτσά.

Ελληνικές κωμικές ταινίες
The Scorpion King 3: Μάχη για την λύτρωση

Η ταινία Ο Σκορπιός Βασιλιάς 3: Μάχη Για την Λύτρωση (αγγλ. The Scorpion King 3: Battle for Redemption) είναι μια αμερικάνικη ταινία του 2012 πού κυκλοφόρησε απευθείας σε DVD στις 17 Ιανουαρίου 2012. Η ταινία αποτελεί χρονικά συνέχεια του  Σκορπιού Βασιλια, ωστόσο όπως και Ο Σκορπιός Βασιλιάς, είναι προοίμιο της σειράς ταινιών Η Μούμια. Η ταινία σκηνοθετήθηκε από  τον Ροέλ Ρεΐνε και με πρωταγωνιστές τους Βίκτωρ Γουέμπστερ, Ρον Πέρλμαν, Μπίλι Ζεΐν και Ντέιβ Μπατίστα.Ο Στίβεν Σόμερς επιστρέφει στο πόστο του εκτελεστικού παραγωγού αυτήν την φορά.

Πλοκή 
 
Από την εποχή όπου ανέβηκε στην εξουσία το βασίλειο του Ματθαίου έχει πέσει. Τώρα πια ο ίδιος έχει γίνει ένας δολοφόνος για πληρωμή. Μια μέρα προσλαμβάνεται από έναν βασιλιά με στόχο να προστατέψει ένα βασίλειο από έναν κακό τύραννο και τα φαντάσματα πολεμιστές του, έτσι ώστε να του δοθεί του Ματθαίου η ευκαιρία να ανακτήσει την δύναμη,την εξουσία και την δόξα που κάποτε ήξερε.

Ηθοποιοί και Χαρακτήρες
 Βίκτωρ Γουέμπστερ ως ο Ματθαίος , ο Σκορπιός Βασιλάς 
 Μπόστν Κρίστοφερ ως ο  Ολάφ  
 Τεμιουέρα Μορίσον ως ο Βασιλιάς Ραμούσαν
 Κρύσταλ Βι ως η Πριγκίπισσα Σίλντα 
 Σελίνα Λο ως ο Τσουκαΐ
 Κίμπο Σλαΐς ως ο Ζουλούθ Κόμπο  (πιστώνεται ως Κέβιν Κίμπο Σλαΐς Φέργκιουσον) 
 Ντέιβ Μπατίστα ως ο Αγκροαμέλ  
 Μπίλι Ζεΐν ως ο Βασιλιάς Τάλος
 Ρον Πέρλμαν ως ο Όρος  Horus
 Μπράντον Κόεν ως ο Σαλίμ
 Κέλυ Χου ως η Κασσάνδρα (εμφανίζεται σε αναδρομές στο παρελθόν μόνο, απίστωτη)

Παραπομπές

Εξωτερικοί σύνδεσμοι 
 
  Ο Σκορπιός Βασιλιάς 3: Μάχη Για την Λύτρωση στο Internet Movie Database

Αμερικανικές ταινίες
Ταινίες παραγωγής Universal Pictures
Ταινίες του 2012
Ταινίες που κυκλοφόρησαν κατευθείαν σε βίντεο
Αγγλόφωνες ταινίες
Αμερικανικές περιπετειώδεις ταινίες φαντασίας
Ταινίες γυρισμένες στην Ταϊλάνδη
Τζόρνταν Ρούντες

Ο Τζόρνταν Ρούντες (αγγλ. Jordan Charles Rudess) είναι Αμερικανός κιμπορντίστας και συνθέτης, γνωστός ως μέλος του progressive metal συγκροτήματος Dream Theater.

Βιογραφία
Ο Τζόρνταν Ρούντες γεννήθηκε στο Γκρέιτ Νεκ της Νέας Υόρκης το 1956. Στα εννέα του χρόνια μπήκε στο "Juilliard School of Music" για εκπαίδευση πάνω στο κλασικό πιάνο, αλλά κατά την εφηβεία του απέκτησε ενδιαφέρον για την progressive rock μουσική.

Μετά από διάφορα πρότζεκτ κατά την δεκαετία του '80, έγινε γνωστός το 1993 όταν ψηφίστηκε καλύτερο νέο ταλέντο από τους αναγνώστες του περιοδικού "Keyboard Magazine" μετά την κυκλοφορία του προσωπικού του άλμπουμ με τίτλο "Listen". Ακολούθησε η ένταξη του στους Dixie Dregs, με το ντράμερ των οποίων σχημάτισε τους Rudess/Morgenstein Project αρκετά χρόνια αργότερα, περιοδεύοντας στις Ηνωμένες Πολιτείες το Νοέμβριο του 2013.

Τον Ιανουάριο του 1999 έγινε μέλος των Dream Theater, ηχογραφώντας μαζί τους το άλμπουμ "Metropolis Pt. 2: Scenes from a Memory". Έκτοτε, έχει κυκλοφορήσει μαζί τους δεκάδες στούντιο και ζωντανές ηχογραφήσεις, με το "Black Clouds And Silver Linings" του 2009 να μπαίνει στο αμερικάνικο Top-10, όπως και τα "A Dramatic Turn of Events" και "Dream Theater" μετά από αυτό.

Λίγο πριν γίνει μέλος των Dream Theater, ο Ρούντες είχε συμμετάσχει στο πρότζεκτ Liquid Tension Experiment μαζί με τον κιθαρίστα Τζον Πετρούτσι, τον μπασίστα Τόνι Λεβίν και το ντράμερ Μάικ Πορτνόι, ηχογραφώντας μαζί τους δύο στούντιο άλμπουμ.

Παράλληλα με την δραστηριότητα με τους Dream Theater, συνεργάστηκε με τον Πετρούτσι στο άλμπουμ "An Evening With John Petrucci and Jordan Rudess" και συνεργάστηκε με τους Blackfield σε δύο περιοδείες τους, ενώ το 2011 συμμετείχε στο άλμπουμ "Grace for Drowning" του Στίβεν Γουίλσον.

Το 2010, ο Ρούντες ηχογράφησε την πρώτη του σύνθεση κλασικής μουσικής, με τίτλο "Explorations for Keyboard and Orchestra", έργο το οποίο έκανε πρεμιέρα στην Βενεζουέλα στις 19 Νοεμβρίου του ίδιου έτους.

Έχει γράψει δύο βιβλία, τα "Total Keyboard Wizardry" και "Dream Theater - Keyboard Anthology". Επίσης, το 2010 ίδρυσε την "Wizdom Music", η οποία έχει δημιουργήσει βραβευμένα application για εταιρείες όπως οι Intel, Microsoft και Blackberry.

Δισκογραφία

Παραπομπές

Πηγές

 Biography | Jordan Rudess
 Jordan Rudess | Music Biography, Streaming Radio and Discography | Allmusic
 Jordan Rudess Discography at Discogs

Εξωτερικοί σύνδεσμοι 
 Jordan Rudess Official Site
 Dream Theater | Official Site

Αμερικανοί πιανίστες
Αμερικανοί μουσικοί
Ροκ μουσικοί
Eine Kleine Nachtmusik (άλμπουμ των Venom)

Το Eine Kleine Nachtmusik είναι διπλό, ζωντανά ηχογραφημένο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε το Νοέμβριο του 1986 από την δισκογραφική εταιρία "Neat Records".

Η ηχογράφηση του πραγματοποιήθηκε στο "Hammersmith Odeon" του Λονδίνου στις 8 Οκτωβρίου 1985 και στο "The Ritz" της Νέας Υόρκης στις αρχές Απριλίου του 1986, εμφανίσεις οι οποίες έλαβαν χώρα στο πλαίσιο της περιοδείας για την προώθηση του δίσκου "Possessed".

Αυτή είναι η μοναδική ζωντανή ηχογράφηση της κλασικής σύνθεσης του συγκροτήματος, αφού μετά την κυκλοφορία του, ο κιθαρίστας Τζεφ "Mantas" Νταν αποχώρησε, για να αντικατασταθεί από τους Μάικ Χίκι και Τζιμ Κλερ.

Λίστα Τραγουδιών

Μέρος 1ο
1. Intro (Dunn, Lant) - 1:33
2. Too Loud (For the Crowd) (Dunn, Lant) - 2:49
3. 7 Gates of Hell (Bray, Dunn, Lant) - 4:40
4. Leave Me in Hell (Bray, Dunn, Lant) - 3:10
5. Nightmare (Dunn, Lant) - 3:41
6. Countess Bathory (Bray, Dunn, Lant) - 3:36
7. Die Hard (Bray, Dunn, Lant) - 2:49
8. Schizo (Bray, Dunn, Lant) - 3:24	  
9. Guitar Solo Mantas (Dunn) - 3:12
10. In Nomine Satanas (Bray, Dunn, Lant) - 3:25
11. Witching Hour (Bray, Dunn, Lant) - 4:15

Μέρος 2ο
1. Black Metal (Bray, Dunn, Lant) - 3:28
2. The Chanting of the Priest (Dunn, Lant) - 4:57
3. Satanachist (Dunn, Lant) - 1:58
4. Fly Trap (Dunn, Lant) - 3:56
5. Warhead (Bray, Dunn, Lant) - 4:16
6. Buried Alive (Bray, Dunn, Lant) - 5:36
7. Love Amongst the Dead (Dunn, Lant) - 3:46
8. Bass Solo Cronos (Lant) - 3:08
9. Welcome to Hell (Bray, Dunn, Lant) - 4:03
10. Bloodlust (Bray, Dunn, Lant) - 3:49

Μέλη των Venom
Το "Eine Kleine Nachtmusik" ηχογραφήθηκε από τους εξής μουσικούς:
 Cronos - φωνητικά, μπάσο
 Mantas - κιθάρα
 Abaddon - τύμπανα

Πηγές
 Eine Kleine Nachtmusik - Venom | Songs, Reviews, Credits, Awards | AllMusic
 Venom - Eine Kleine Nachtmusik - Encyclopaedia Metallum: The Metal Archives
 Venom - Eine Kleine Nachtmusik | Sputnikmusic
 1986 HISTORY. Venom Collector Page

Δισκογραφία των Venom
Άλμπουμ του 1985
Σταθμός Μπαστίγ (Μετρό Παρισιού)

Ο Σταθμός Μπαστίγ (Bastille) είναι σταθμός του μετρό Παρισιού επί των γραμμών 1, 5 και 8. Βρίσκεται στο 4ο διαμέρισμα του Παρισιού.

Βαστίλη
Σταθμός Νασιόν

Ο σταθμός Νασιόν (Nation) είναι σταθμός των δικτύων του μετρό Παρισιού, και του προαστιακού δικτύου RER. Βρίσκεται στο 11ου διαμέρισμα του Παρισιού. Είναι χτισμένος κάτω από την ομώνυμη πλατεία. Ο σταθμός αποτελούσε για κάποιο χρονικό διάστημα τερματικό σταθμό της «γραμμής της Βανσέν», τώρα μέρος της γραμμής A του RER.

Νασιόν
Νασιόν
Αυτόνομη Κορεατική Διοικητική Περιφέρεια της Γιάνμπιαν

Το Γιάνμπιαν είναι μια Αυτόνομη Διοικητική Περιφέρεια στην βορειοανατολική επαρχία Τζίλιν στην Κίνα, βόρεια από τα σύνορα με την Βόρεια Κορέα. Το Γιάνμπιαν συνορεύει βόρεια με το Χεϊλονγκτζιάνγκ, στα δυτικά με την πόλη Μπαϊσάν και την πόλη Τζίλιν, στα νότια με την επαρχία Βορείου Χάμγκγιονγκ της Βόρειας Κορέας και στα ανατολικά με το Κράι Πριμόρσκι της Ρωσίας.

Παραπομπές 

Διοικητική διαίρεση της Κίνας
Κάρουϊν Τζόουνς

Ο Κάρουϊν Χόουελ Τζόουνς (Carwyn Howell Jones, 21 Μαρτίου 1967) είναι Ουαλός πολιτικός, Πρωθυπουργός της Ουαλίας από το 2009 ως το 2018. Είναι επίσης και ηγέτης του Ουαλικού Εργατικού Κόμματος.

Βιογραφία 
Γεννήθηκε στο Σουόνσι. Σπούδασε νομικά στο στο Πανεπιστήμιο Αμπερίστουϊθ και είναι Γενικός Σύμβουλος για την Ουαλία από το 2007. Μετά την ανακοίνωση της παραίτησης του Ρόντρι Μόργκαν ανέλαβε και πρωθυπουργός της Ουαλίας και αρχηγός του Εργατικού Κόμματος.

Εξωτερικοί σύνδεσμοι 

 Jones AM Website

Ουαλοί πολιτικοί
Η Συνέντευξη

Η Συνέντευξη (αγγλικά: The Interview) είναι μία αμερικάνικη ταινία που ξεκίνησε να προβάλλεται το 2014. Η ταινία είναι πολιτική κωμωδία με κεντρικούς πρωταγωνιστές τους Σεθ Ρόγκεν και Τζέιμς Φράνκο. Οι δύο ηθοποιοί, αναλαμβάνουν το ρόλο δύο δημοσιογράφων, οι οποίοι σχεδιάζουν να δολοφονήσουν τον ηγέτη της Βόρειας Κορέας Κιμ Γιονγκ Ουν μέσω μίας συνέντευξης μαζί του. Η προβολή της ταινίας έχει πυροδοτήσει έντονες αντιδράσεις από το καθεστώς της Βόρειας Κόρεας.

Υπόθεση
Ο Ντέιβ Σκάιλαρκ (Τζέιμς Φράνκο), παρουσιαστής του τηλεοπτικού προγράμματος Σκάιλαρκ Απόψε (Skylark Tonight), λαμβάνει συνεντεύξεις από διάσημες προσωπικότητες για προσωπικά τους θέματα. Όταν ο Ντέιβ και το επιτελείο της εκπομπής του εόρτασαν το 1.000ο επεισόδιο της εκπομπής τους, ανακάλυψαν ότι ο ηγέτης της Βόρειας Κορέας Κιμ Γιονγκ Ουν (Ράνταλ Παρκ) είναι οπαδός του προγράμματός τους, προτρέποντας έτσι τον παραγωγό του Ααρών Ράποπορτ (Σεθ Ρόγκεν) για να κανονίσει μια συνέντευξη μαζί του. Ο Άαρον ταξιδεύει στην αγροτική Κίνα για να λάβει οδηγίες από την Σουκ (Νταϊάνα Μπανγκ), αξιωματούχο της Βόρειας Κορέας, και ο Ντέιβ αποδέχεται την πραγματοποίηση της συνέντευξης. Πριν από το ταξίδι τους, ωστόσο, θα στρατολογηθούν από την CIA για να δολοφονήσουν τον Βορειοκορεάτη ηγέτη.

Πρωταγωνιστές
 Τζέιμς Φράνκο ως Ντέιβ Σκάιλαρκ
 Σεθ Ρόγκεν ως Ααρών Ράποπορτ 
 Λίζι Καπλάν ως πράκτορας Λέισι 
 Ράνταλ Παρκ ως Κιμ Γιονγκ Ουν 
 Νταϊάνα Μπανγκ ως Σουκ 
 Τίμοθι Σίμονς ως Μάλκολμ 
 Άντερς Χολμ ως Τζέικ 
 Τσαρλς Τσαν ως Στρατηγός Γιονγκ

Παραπομπές 

Αμερικανικές ταινίες
Ταινίες παραγωγής Columbia Pictures
Ταινίες του 2014
Αγγλόφωνες ταινίες
Αμερικανικές πολιτικές σατιρικές ταινίες
Αμερικανικές ταινίες μαύρης κωμωδίας
Αμερικανικές buddy ταινίες
Ταινίες με κορεατική γλώσσα
Μάριος Παναγή

Ο Μάριος Παναγή είναι Κύπριος διαιτητής ποδοσφαίρου, ο οποίος υπήρξε και διεθνής διαιτητής. Γεννήθηκε στη Λευκωσία στις 4 Ιουλίου 1980. Ξεκίνησε να διαιτητεύει ποδοσφαιρικούς αγώνες από νεαρή ηλικία. Την περίοδο 2010-2014 ήταν διεθνής διαιτητής, διαιτητεύοντας αγώνες υπό την αιγίδα της UEFA

Την περίοδο 2012-2014 ήταν αντιπρόεδρος του συνδέσμου διαιτητών Κύπρου.

Πηγές
Έσκασε η βόμβα
Πληροφορίες στην ιστοσελίδα worldreferee.com
Διεθνείς αγώνες που έχει διαιτητεύσει στην ιστοσελίδα worldreferee.com

Κύπριοι διαιτητές ποδοσφαίρου
Ντιέγκο Ριβέρα

Ο Ντιέγκο Ριβέρα (πλήρες όνομα: Diego María de la Concepción Juan Nepomuceno Estanislao de la Rivera y Barrientos Acosta y Rodríguez, 8 Δεκεμβρίου 1886 - 24 Νοεμβρίου 1957) ήταν Μεξικανός ζωγράφος, που έγινε γνωστός κυρίως για τις μεγάλες τοιχογραφίες του, σε δημόσια κτίρια στο Μεξικό αλλά και σε κτίρια στις Η.Π.Α., στις οποίες απεικονίζονται τόσο η ιστορία και η κοινωνία του Μεξικού όσο και γενικότερα κοινωνικά θέματα. Υπήρξε κομμουνιστής και μέλος του Κομμουνιστικού Κόμματος Μεξικού.

Ο Ντιέγκο Ριβέρα είχε παντρευτεί τέσσερις φορές, δύο από τις οποίες τη ζωγράφο Φρίντα Κάλο.

Λόγω της καλλιτεχνικής αξίας των έργων του, η κυβέρνηση του Μεξικού έχει χαρακτηρίσει τα έργα του ως "ιστορικά μνημεία". Το 2018 το έργο του "Οι αντίπαλοι" πουλήθηκε από τον οίκο δημοπρασιών Christie's για 9,76 εκατομμύρια δολάρια, τιμή ρεκορ για καλλιτέχνη από την Λατινική Αμερική.

Παραπομπές

Εξωτερικοί σύνδεσμοι
http://notablebiographies.com/Pu-Ro/Rivera-Diego.html
https://web.archive.org/web/20150218231508/http://www.nga.gov/exhibitions/2004/rivera/image-list.shtm
https://web.archive.org/web/20150425001207/http://www.yale.edu/ynhti/curriculum/units/1999/2/99.02.06.x.html

Μεξικανοί ζωγράφοι
Καλλιτέχνες του Κυβισμού
Δημήτρης Ουγγαρέζος

Ο Δημήτρης Ουγγαρέζος (Αθήνα, 9 Φεβρουαρίου 1980) είναι Έλληνας παρουσιαστής και ραδιοφωνικός παραγωγός.

Βιογραφία
Γεννήθηκε στις 9 Φεβρουαρίου 1980. Κατάγεται από την Κάλυμνο και το Καστελλόριζο αλλά μεγάλωσε στο Νέο Φάληρο. Σπούδασε στο τμήμα Επικοινωνίας και Μέσων Μαζικής Ενημέρωσης του Εθνικού και Καποδιστριακού Πανεπιστημίου Αθηνών και έκανε μεταπτυχιακό στην Πολιτική Επικοινωνία στη Σχολή Οικονομικών του Λονδίνου.

Μετά το πέρας των σπουδών του ξεκίνησε να ασχολείται επαγγελματικά με τις δημόσιες σχέσεις. Πιο συγκεκριμένα υπήρξε μέλος του team επικοινωνίας του Σάκη Ρουβά κατά την διετία 2006-2007, ενώ σε αυτό το κομμάτι συνεργάστηκε και με άλλες εταιρίες.

Το 2006 ξεκινά επίσης να εργάζεται ως ραδιοφωνικός παραγωγός στο νεοσύστατο σταθμό MAD Radio 106,2. Εκεί επιμελούνταν και παρουσίαζε την καθημερινή εκπομπή The Mappes Show μαζί με τον καλό του φίλο Σταμάτη Μητούση. Το 2007 πέρασε από δοκιμαστικό για τη θέση παρουσιαστή στο MAD TV όπου παρουσίασε διάφορες εκπομπές ως και το 2011.

Το καλοκαίρι του 2009 μετά την απόφαση του Γρηγόρη Αρναούτογλου να αποχωρήσει από την πρωινή εκπομπή του Mega Channel "Όμορφος Κόσμος το πρωί" ο Ουγγαρέζος επιλέχτηκε από τους ιθύνοντες του σταθμού για την παρουσίαση της εκπομπής. Τη σεζόν 2009-2010 ήταν ο παρουσιαστής μαζί με τους Νίκο Παπαδάκη, Δούκισσα Νομικού, Κατερίνα Καινούργιου και Μαρία Αραμπατζή, όπου παρουσίασαν την 7η σεζόν του "Όμορφου Κόσμου το πρωί".

Τις σεζόν 2010-2013 υπήρξε συμπαρουσιαστής του Γιώργου Λιάγκα και της Φαίης Σκορδά στην πρωινή εκπομπή του MEGA, "Πρωινό mou". Το 2012 παρουσίασε τον επιτυχημένο τηλεπαιχνίδι "Minute to win it" στο ίδιο κανάλι. Την ίδια χρονιά άλλαξε ραδιοφωνική στέγη μεταφέροντας την εκπομπή και την ομάδα του στον Ρυθμό 94.9 του ομίλου Antenna.

Τη σεζόν 2013-2014 υπήρξε συμπαρουσιαστής του Πέτρου Κωστόπουλου στην εκπομπή "Πρωινό mou", ενώ παρουσίασε και το τηλεπαιχνίδι "Smart Face" αλλά και το μουσικό show "Just the 2 Of Us" μαζί με τη Ζέτα Μακρυπούλια. Την επόμενη σεζόν υπήρξε συνεργάτης του Μάρκου Σεφερλή στην πρωινή εκπομπή "MEGA με Μία" ξεχωρίζοντας για τις ιδιαίτερες συνεντεύξεις του στη στήλη "Ouga Challenge". Τη σεζόν 2015-2016 παρουσίασε την απογευματινή ψυχαγωγική εκπομπή του ΑΝΤ1 "Spata Live" μαζί με την Μαίρη Συνατσάκη. Τον Φεβρουάριο του 2016 η εκπομπή ολοκλήρωσε τον κύκλο της νωρίτερα με το κανάλι να κάνει λόγο για χαμηλά νούμερα τηλεθέασης. Ακολουθούν συνεργασίες με τις εκπομπές "Σου Κου", "Late Night με τον Γιώργο Λιάγκα" & "Το Πρωινό" όπου στην τελευταία εκπομπή αρχικά με τη Σκορδά από το 2018 μέχρι το 2021 που επανήλθε ο Λιάγκας συμμετείχε ως συμπαρουσιαστής.

Από το 2018, διδάσκει στο τμήμα δημοσιογραφίας του ANT1 MediaLab. Στις 13 Ιουλίου του 2019, παρουσίασε το ετήσιο festival "Open City" στο Καρλόβασι της Σάμου. Τη σεζόν 2021-2022 ξαναγύρισε στο Mega όπου είναι συμπαρουσιαστής της Ελένης Μενεγάκη στην μεσημεριανή εκπομπή Ελένη, ενώ άλλαξε για τρίτη φορά ραδιοφωνική στέγη μεταφέροντας την εκπομπή και την ομάδα του στο νεοσύστατο σταθμό My Radio 104,6.

Προσωπική Ζωή
Από το 2014 μέχρι το 2019 διατηρούσε σχέση με την δημοσιογράφο & τραγουδίστρια Ιλένια Ουίλιαμς.

Καριέρα

Έλληνες παρουσιαστές
Όρος της Αγίας Αικατερίνης

Το Όρος της Αγίας Αικατερίνης (αραβικά : جبل كاثرين) είναι βουνό της Αιγύπτου στην χερσόνησο του Σινά και το ψηλότερο βουνό στην Αίγυπτο με υψόμετρο 2629 μέτρα. Βρίσκεται κοντά στην πόλη της Αγίας Αικατερίνης στο Κυβερνείο Νότιου Σινά και στα νότια της χερσονήσου.

Παραπομπές 

Βουνά της Αιγύπτου